ອີຣ່ານ ກ່າວວ່າ ຊາອຸດີ ຖິ້ມລະເບີດ ໃສ່ສະຖານທູດ ຂອງຕົນ ໃນເຢເມນ
ວິກິດການ ທາງດ້ານການທູດ ລະຫວ່າງອີຣ່ານ ແລະຊາອຸດີ ອາຣາເບຍ​ ເພີ້ມທະວີ ຄວາມຮຸນແຮງຂຶ້ນ​ ຫຼັງຈາກອີຣ່ານ ກ່າວຫາຊາອຸດີ ໂຈມຕີສະຖານທູດຕົນ.
ວິກິດການທາງດ້ານການທູດລະຫວ່າງອີຣ່ານ ແລະຊາອຸດີ ອາຣາ ເບຍເພີ້ມທະວີຄວາມຮຸນແຮງຂຶ້ນໃນວັນພະຫັດມື້ນີ້ ໂດຍທີ່ເຕຫະ ຣ່ານໄດ້ປະກາດຫ້າມທຸກການນຳເຂົ້າ ຈາກຊາອຸດີ ແລະກ່າວຫາ ຣິຢາດວ່າ ທຳການໂຈມຕີທາງອາກາດຕໍ່ສະຖານທູດຂອງຕົນໃນ ເຢເມນ ໂຄສົກກະຊວງການຕ່າງປະເທດອີຣ່ານ ທ່ານ Hossein Jaber Ansari ກ່າວວ່າ ການໂຈມຕີທາງອາກາດຕາມທີ່ມີການກ່າວຫາ ທີ່ນະຄອນຫຼວງ Sana’a ຂອງເຢເມນ ແມ່ນເປັນການລະເມີດຕໍ່ ທຸກໆສົນທິສັນຍາຂອງນາໆຊາດ ທີ່ໃຫ້ການຄຸ້ມຄອງແກ່ສະຖານ ທູດຕ່າງໆ ອີງຕາມໂທລະພາບຂອງທາງການອີຣ່ານ ໂຄສົກເວົ້າວ່າ ຊາອຸດີ ອາຣາເບຍເປັນຜູ້ຮັບຜິດຊອບ ໃນຄວາມເສຍຫາຍຕໍ່ອາຄານສະ ຖານທູດ ແລະການໄດ້ຮັບບາດເຈັບຂອງພະນັກງານສະຖານທູດບາງຄົນ ຖະແຫຼງການ ຂອງທ່ານບໍ່ໄດ້ແຈ້ງໃຫ້ຊາບຢ່າງສະເພາະເຈາະຈົງວ່າແມ່ນໃຜແດ່ໄດ້ຮັບບາດເຈັບແລະ ມີອາການຮ້າຍແຮງປານໃດ ຊາອຸດີ ອາຣາເບຍໄດ້ທຳການໂຈມຕີທາງອາກາດທີ່ນະຄອນຫຼວງເຢເມນເພື່ອໃຫ້ການ ສະໜັບສະໜຸນຕໍ່ກອງກຳລັງທີ່ພວມສູ້ລົບກັບພວກກະບົດຊີໄອ Houthi ທີ່ໄດ້ຮັບການ ໜຸນຫຼັງຈາກອີຮ່ານ ຣິຢາດບໍ່ມີຄວາມເຫັນໃດໆຕໍ່ການກ່າວຫາຂອງອີຣ່ານ ນອກນັ້ນແລ້ວໃນວັນພະຫັດມື້ນີ້ ຄະນະລັດຖະບານອີຣ່ານໄດ້ຫ້າມການນຳເຂົ້າທຸກຜະ ລິດຕະພັນຈາກຊາອຸດີ ອາຣາເບຍ ອີີງຕາມຖະແຫຼງການ ຂອງລັດຖະບານ ພ້ອມນີ້ຍັງ ໄດ້ມິການຫ້າມບໍ່ໃຫ້ຊາວອີຣ່ານ ເດີນທາງໄປຍັງນະຄອນເມກະທີ່ເປັນເມືອງສັກສິດນັ້ນ